CELEX: 62017TN0480
Language: el
Date: 2017-08-03 00:00:00
Title: Υπόθεση T-480/17: Προσφυγή της 3 Αυγούστου 2017 — Ελλάδα κατά Επιτροπής

23.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/18
            
         Προσφυγή της 3 Αυγούστου 2017 — Ελλάδα κατά Επιτροπής
   (Υπόθεση T-480/17)
   (2017/C 357/23)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ελληνική Δημοκρατία (εκπρόσωποι: Γ. Κανελλόπουλος και Α. Βασιλοπούλου)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρωθεί η προσβαλλόμενη εκτελεστική απόφαση της Επιτροπής της 26ης Ιουνίου 2017 κατά το μέρος της με το οποίο αποκλείονται από τη χρηματοδότηση της Ευρωπαϊκής Ένωσης, στο πλαίσιο της εκκαθάρισης προς τη συμμόρφωση, δαπάνες της Ελληνικής Δημοκρατίας συνολικού ύψους 1 182 054,72 ευρώ λόγω επιβολής εφάπαξ και κατ’αποκοπήν δημοσιονομικών διορθώσεων λόγω αποδιδόμενων αδυναμιών στην εφαρμογή της πολλαπλής συμμόρφωσης στο πλαίσιο του ΕΓΤΕ και του ΕΓΤΑΑ για τα έτη αιτήσεων 2012, 2013 και 2014, σύμφωνα με τα εκτιθέμενα στο ιστορικό και τους λόγους ακύρωσης,·και
            
         
               —
            
            
               να καταδικασθεί η Επιτροπή στα δικαστικά έξοδα.
            
         
      Λόγοι ακυρώσεως/Ισχυρισμοί και κύρια επιχειρήματα
   
   Προς στήριξη της προσφυγής η προσφεύγουσα προβάλλει δύο λόγους ακύρωσης.
   
               1.
            
            
               Με τον πρώτο λόγο ακύρωσης προβάλλεται ότι η προσβαλλόμενη διόρθωση έχει επιβληθεί παρά το νόμο, κατά πλάνη περί τα πράγματα, με πλημμελή και ανεπαρκή αιτιολογία και κατά παράβαση των αρχών της χρηστής διοίκησης και της επιείκειας, όπως, αναλυτικά εκτίθεται ειδικώς για τις αποδιδόμενες ελλείψεις κάποιων σημείων στον έλεγχο της ΚΑΔ 1 και ειδικών σημείων ελέγχου των ελάχιστων απαιτήσεων για τη χρήση λιπασμάτων και φυτοπροστατευτικών προϊόντων στο μεν πρώτο σκέλος του λόγου αυτού, στο δε δεύτερο σκέλος του λόγου αυτού για την αποδιδόμενη αδυναμία στην ανάλυση κινδύνου.
            
         
               2.
            
            
               Ο δεύτερος λόγος αντλείται από έλλειψη αιτιολογίας, πλάνη περί τα πράγματα και αντίθεση στην αρχή της αναλογικότητας της προσβαλλόμενης απόφασης κατά το κεφάλαιό της με το οποίο απορρίπτει τον ακριβή υπολογισμό του δημοσιονομικού αντικτύπου των ευρεθεισών ελλείψεων, κι αληθών υποτιθέμενων, που διενεργήθηκε από τις ελληνικές αρχές, δεδομένων και των συστάσεων του Οργάνου Συμβιβασμού προς την Επιτροπή.